CELEX: 52020PC0344
Language: da
Date: 2020-07-30
Title: Forslag til RÅDETS FORORDNING om ændring af forordning (EU) 2020/123 for så vidt angår visse fiskerimuligheder for 2020 i EU-farvande og andre farvande

EUROPA-KOMMISSIONEN
            Bruxelles, den 30.7.2020
            COM(2020) 344 final
            2020/0159(NLE)
            Forslag til
            RÅDETS FORORDNING
            om ændring af forordning (EU) 2020/123 for så vidt angår visse fiskerimuligheder for 2020 i EU-farvande og andre farvande
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Ved Rådets forordning (EU) 2020/123 fastsættes der fiskerimuligheder for 2020 for visse fiskebestande og grupper af fiskebestande gældende for EU-farvande og for EU-fartøjer i visse andre farvande. Fiskerimulighederne ændres som regel adskillige gange i løbet af den periode, de er fastsat for.
               
            
            
               •Sammenhæng med de gældende regler på samme område
            
            
               De foreslåede foranstaltninger er udarbejdet i overensstemmelse med den fælles fiskeripolitiks mål og regler og er i overensstemmelse med EU's politik for bæredygtig udvikling.
            
            
               •Sammenhæng med Unionens politik på andre områder
            
            
               De foreslåede foranstaltninger er i overensstemmelse med andre EU-politikker, navnlig politikkerne på miljøområdet.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Dette forslags retsgrundlag er artikel 43, stk. 3, i traktaten om Den Europæiske Unions funktionsmåde.
            
            
               Unionens forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i den fælles fiskeripolitiks nye grundforordning.
            
            
               •Nærhedsprincippet (for områder, der ikke er omfattet af enekompetence) 
            
            
               Unionen har enekompetence på det område, som forslaget vedrører, jf. traktatens artikel 3, stk. 1, litra d). Nærhedsprincippet finder derfor ikke anvendelse.
            
            
               •Proportionalitetsprincippet
            
            
               
                  Forslaget er i overensstemmelse med proportionalitetsprincippet af følgende årsag: Den fælles fiskeripolitik er en fælles politik. I henhold til artikel 43, stk. 3, i traktaten skal Rådet vedtage de foranstaltninger, der tager sigte på at fastsætte og fordele fiskerimulighederne.
               
            
            
               •Valg af retsakt
            
            
               Foreslået retsakt: forordning. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
         
         
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  Der tages i forslaget hensyn til den feedback, der er modtaget fra de interesserede parter, de rådgivende råd, de nationale forvaltninger, brancheorganisationerne og NGO'erne i årets løb, og der tages hensyn til deres feedback ved fastsættelsen af fiskerimulighederne.
               
            
            
               •Ekspertbistand
            
            
               
                  Forslaget er baseret på den videnskabelige rådgivning
                     1
                   fra Det Internationale Havundersøgelsesråd (ICES) og Den Videnskabelige, Tekniske og Økonomiske Komité for Fiskeri (STECF).
               
            
            
               •Konsekvensanalyse
            
            
               Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3.
            
            
               •Målrettet regulering og forenkling
            
            
               
                  Ikke relevant.
               
            
            
               •Grundlæggende rettigheder
            
            
               
                  Ikke relevant.
               
            
            
               4.VIRKNINGER FOR BUDGETTET
            
            
               
                  De foreslåede foranstaltninger har ingen budgetmæssige konsekvenser.
               
            
            
               5.ANDRE FORHOLD
            
            
               •Nærmere redegørelse for de enkelte bestemmelser i forslaget
            
            
               De foreslåede ændringer har til formål at ændre Rådets forordning (EU) 2020/123 som beskrevet nedenfor.
            
            
               Ansjos i underområde 9 og 10
            
            
               Ansjos (Engraulis encrasicolus) i ICES-underområde 9 og 10 samt i EU-farvande i CECAF 34.1.1 er en art med kort livscyklus, for hvilken undersøgelserne afsluttes i maj. Perioden, for hvilken den samlede tilladte fangstmængde (TAC) fastsættes, er fra den 1. juli til den 30. juni det følgende år.  Dette sikrer, at fiskerimulighederne baseres på den bedst mulige vurdering af den årlige rekruttering af denne art med kort livscyklus.
            
            
               I Rådets forordning (EU) 2020/123 blev TAC'en for ansjos i ICES-underområde 9 og 10 og i EU-farvande i CECAF 34.1.1, gældende fra den 1. juli 2020 til den 30. juni 2021, sat til nul i afventning af den nye videnskabelige rådgivning. I den anden ændring af fiskerimulighederne for 2020 blev der fastsat en foreløbig TAC på 4 018 ton indtil den 30. september 2020 for at muliggøre fortsat fiskeri. Den videnskabelige rådgivning blev udsendt den 18. juni 2020. TAC'en for den periode, der begynder den 1. juli 2020, bør derfor ændres i overensstemmelse med den seneste videnskabelige rådgivning fra ICES.
            
         
         
            
               Adgang til blåhvilling i færøske farvande
            
            
               Ifølge det godkendte referat af fiskerikonsultationerne mellem Færøerne og Den Europæiske Union for 2020 har begge parter indvilliget i at give hinanden adgang til deres farvande for at fiske efter blåhvilling (Micromesistius poutassou) i EU-farvande og internationale farvande i 1, 2, 3, 4, 5, 6, 7, 8a, 8b, 8d, 8e, 12 og 14 op til begrænsningen på 37 500 ton hver. En særlig betingelse begrænser den mængde blåhvilling, medlemsstaterne kan fiske af deres egne kvoter i færøske farvande til en vis procentdel af den samlede EU-andel. Denne procentdel bør svare til den andel, som EU's adgangsrettigheder på 37 500 ton udgør af den samlede EU-andel på 326 484 ton. Dette udgør en procentdel på 11,4 %, som er den mængde, medlemsstaterne kan fiske af deres egne kvoter i færøske farvande. Denne procentdel, som i øjeblikket er fastsat til 7 %, bør ændres i overensstemmelse hermed. 
            
            
               Adgang til blåhvilling i EU-farvande
            
            
               Ifølge det godkendte referat af fiskerikonsultationerne mellem Norge og Den Europæiske Union om ad hoc-fiskeriordninger vedrørende forvaltningen af blåhvilling og norsk vårgydende (atlanto-skandisk) sild for 2020 kan begge parter fiske 190 809 ton blåhvilling i hinandens farvande. En særlig betingelse begrænser Norges fiskeriadgang i EU-farvande i 4a til 40 000 ton (i henhold til det godkendte referat af fiskerikonsultationerne mellem Norge og Den Europæiske Union for 2020). Denne fangstbegrænsning i 4a udgør 21 % af Norges samlede adgangskvote i EU-farvande i 2, 4a, 5 og 6 nord for 56°30'N og 7 vest for 12°V. Denne procentdel, som i øjeblikket er fastsat til 18 %, bør ændres i overensstemmelse hermed. 
            
            
               Fiskerimuligheder for lodde i grønlandske farvande
            
            
               Ifølge protokollen til fiskeripartnerskabsaftalen mellem Den Europæiske Union og Grønland skal Unionen tildeles 7,7 % af den samlede tilladte fangstmængde for lodde (Mallotus villosus), som skal fiskes i grønlandske farvande i ICES-underområde 5 og 14. I henhold til rådgivningen fra ICES om en mængde på 169 520 ton og i overensstemmelse med protokollen til fiskeripartnerskabsaftalen mellem Den Europæiske Union og Grønland, tilbød Grønland den 12. juni 2020 Den Europæiske Union 13 053 ton lodde. Fangstperioden for denne TAC begynder den 20. juni 2020 og slutter den 15. april 2021. I Rådets forordning (EU) 2020/123 blev TAC-tabellen for lodde fastsat til nul for perioden mellem den 20. juni 2019 og den 30. april 2020 og bør derfor ændres i overensstemmelse hermed for perioden mellem den 20. juni 2020 og den 15. april 2021. 
            
            
               Høring af Det Forenede Kongerige
            
            
               Eftersom denne forordning skal vedtages i den overgangsperiode, der er fastsat i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, hører Kommissionen Det Forenede Kongerige i overensstemmelse med nævnte aftales artikel 130, stk. 1.
            
            
               2020/0159 (NLE)
            
            
               Forslag til
            
            
               RÅDETS FORORDNING
            
            
               om ændring af forordning (EU) 2020/123 for så vidt angår visse fiskerimuligheder for 2020 i EU-farvande og andre farvande
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets forordning (EU) 2020/123
                  2
               1 fastsættes der fiskerimuligheder for 2020 for visse fiskebestande og grupper af fiskebestande gældende for EU-farvande og for EU-fartøjer i visse andre farvande.
            
            
               (2)I forordning (EU) 2020/123 blev den samlede tilladte fangstmængde (TAC) for ansjos (Engraulis encrasicolus) i ICES-underområde 9 og 10 og i EU-farvande i CECAF-afsnit 34.1.1 fastsat til nul. I den anden ændring
                  3
                af Rådets forordning (EU) 2020/123 blev der fastsat en foreløbig TAC for at muliggøre fortsat fiskeri. Ansjos er en art med en kort livscyklus, og den videnskabelige rådgivning blev udsendt den 18. juni 2020. Fangstbegrænsningerne for ansjos i ICES-underområde 9 og 10 og i EU-farvande i CECAF-afsnit 34.1.1 bør ændres i overensstemmelse med den seneste videnskabelige rådgivning fra Det Internationale Havundersøgelsesråd (ICES) og fastsættes til 15 699 ton. 
            
            
               (3)Ifølge det godkendte referat af fiskerikonsultationerne mellem Færøerne og Den Europæiske Union for 2020 har begge parter indvilliget i at give hinanden adgang til deres farvande for at fiske efter blåhvilling (Micromesistius poutassou) i EU-farvande og internationale farvande i 1, 2, 3, 4, 5, 6, 7, 8a, 8b, 8d, 8e, 12 og 14 op til begrænsningen på 37 500 ton. En særlig betingelse i TAC-tabellen giver Unionen adgang til færøske farvande og begrænser, i form af en procentdel af den samlede EU-andel, den mængde af blåhvilling, som medlemsstaterne kan fiske af deres egne kvoter i færøske farvande. Denne procentdel bør svare til den andel, som Unionens adgangsrettigheder på 37 500 ton udgør af den samlede EU-andel på 326 484 ton blåhvilling. Dette udgør en procentdel på 11,4 %, som er den mængde, medlemsstaterne kan fiske af deres egne kvoter i færøske farvande. Denne procentdel, som i øjeblikket er fastsat til 7 %, bør ændres i overensstemmelse hermed.
            
            
               (4)Ifølge det godkendte referat af fiskerikonsultationerne mellem Norge og Den Europæiske Union om ad hoc-fiskeriordninger vedrørende forvaltningen af blåhvilling (Micromesistius poutassou) og norsk vårgydende (atlanto-skandisk) sild for 2020 kan begge parter fiske 190 809 ton blåhvilling i hinandens farvande. I TAC-tabellen for blåhvilling, som giver Norge fiskeriadgang til EU-farvande i 2, 4a, 5, 6 nord for 56°30′N og 7 vest for 12°V, begrænser en særlig betingelse fangsten i 4a til højst 40 000 ton (i henhold til det godkendte referat af fiskerikonsultationerne mellem Norge og Den Europæiske Union for 2020). Denne fangstbegrænsning i 4a udgør 21 % af Norges samlede adgangskvote. Denne procentdel, som i øjeblikket er fastsat til 18 %, bør ændres i overensstemmelse hermed. 
            
         
         
            
               (5)Ifølge fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side
                  4
                samt protokollen hertil
                  5
                skal Unionen tildeles 7,7 % af den samlede tilladte fangstmængde for lodde (Mallotus villosus), der fiskes i grønlandske farvande i ICES-underområde 5 og 14. I overensstemmelse med protokollen tilbød Grønland den 12. juni 2020 Den Europæiske Union 13 053 ton lodde, som skal fiskes i perioden mellem den 20. juni 2020 og den 15. april 2021. Fiskerimulighederne for lodde bør derfor ændres i overensstemmelse hermed. 
            
            
               (6)Forordning (EU) 2020/123 bør derfor ændres i overensstemmelse hermed.
            
            
               (7)De fangstbegrænsninger, der er fastsat i forordning (EU) 2020/123, anvendes fra den 1. januar 2020 for blåhvilling i EU-farvande i 2, 4a, 5, 6 nord for 56°30′N og 7 vest for 12°V, fra den 20. juni 2020 for lodde i grønlandske farvande i ICES-underområde 5 og 14 og fra den 1. juli 2020 for ansjos i ICES-underområde 9 og 10 og i EU-farvande i CECAF-afsnit 34.1.1. De bestemmelser, som indføres ved nærværende forordning, vedrørende fangstbegrænsninger, bør derfor træde i kraft snarest muligt og bør finde anvendelse med tilbagevirkende kraft for blåhvilling fra den 1. januar 2020, for lodde fra den 20. juni 2020 og for ansjos fra den 1. juli 2020. En sådan anvendelse med tilbagevirkende kraft berører ikke retssikkerhedsprincippet eller princippet om beskyttelse af berettigede forventninger, idet de pågældende fiskerimuligheder endnu ikke er opbrugt.
            
            
               (8)Det Forenede Kongerige er blevet hørt i overensstemmelse med artikel 130, stk. 1, i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab — 
            
            
            
               VEDTAGET DENNE FORORDNING:
            
            
               Artikel 1
            
            
               Ændring af forordning (EU) 2020/123
            
            
               I bilag IA og IB til forordning (EU) 2020/123 foretages følgende ændringer:
            
            
               (1)Bilag IA ændres således: 
            
            
               (a)Tabellen over fiskerimuligheder for ansjos i ICES-underområde 9 og 10 og i EU-farvande i CECAF-afsnit 34.1.1 affattes således:
            
            
               "
            
            
            
                     
                        Art:
                     
                  
                  
                     
                        Ansjos
                     
                  
                  
                     
                        Område:
                     
                  
                  
                     
                        9 og 10; EU-farvande i CECAF 34.1.1
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Spanien
                     
                  
                  
                     
                         
                     
                  
                  
                     
                        7 494
                     
                  
                  
                     
                        (1)
                     
                  
                  
                     
                        Præventiv TAC
                     
                  
                  
                     
                         
                     
                  
                  
                     
                         
                     
                  
               
                     
                        Portugal
                     
                  
                  
                     
                  
                  
                     
                        8 175
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Unionen
                     
                  
                  
                     
                  
                  
                     
                        15 669
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                  
                  
                     
                        15 669
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                         (1)
                     
                  
                  
                     
                         Kvoten må kun fiskes fra den 1. juli 2020 til den 30. juni 2021.
                     
                  
               
               "
            
            
               (b)I tabellen over fiskerimuligheder for blåhvilling (Micromesistius poutassou) i EU-farvande og internationale farvande i 1, 2, 3, 4, 5, 6, 7, 8a, 8b, 8d, 8e, 12 og 14 affattes fodnote 1 således: 
            
            
               "(1) Særlig betingelse: Inden for en samlet adgangsmængde på 37 500 ton til Unionen må medlemsstaterne højst fiske følgende andel af deres kvoter i færøske farvande (WHB/*05-F): 11.4 %."
            
            
               (c)I tabellen over fiskerimuligheder for blåhvilling (Micromesistius poutassou) i EU-farvande i 2, 4a, 5 og 6 nord for 56°30'N og 7 vest for 12°V affattes fodnote 2 således:
            
            
               "(2) Særlig betingelse: Der må højst fanges følgende mængde i 4a (WHB/*04A-C): 40 000
            
            
               Denne fangstbegrænsning i 4a udgør følgende procentdel af Norges adgangskvote:
            
         
         
            
               21 %."
            
            
               (2)I bilag IB affattes tabellen over fiskerimuligheder for lodde i grønlandske farvande i 5 og 14 således: 
            
            
               "
            
            
                     
                        Art:
                     
                  
                  
                     
                        Lodde
                     
                  
                  
                     
                         
                     
                  
                  
                     
                        Område:
                     
                  
                  
                     
                        Grønlandske farvande i 5 og 14
                     
                  
               
                     
                         
                     
                  
                  
                     
                        Mallotus villosus
                     
                  
                  
                     
                         
                     
                  
                  
                     
                        (CAP/514GRN)
                     
                  
               
                     
                        Danmark
                     
                  
                  
                     
                         2 595
                     
                  
                  
                     
                  
                  
                     
                        Analytisk TAC
                     
                  
               
                     
                        Tyskland
                     
                  
                  
                     
                          113
                     
                  
                  
                     
                  
                  
                     
                        Artikel 3 i forordning (EF) nr. 847/96 finder ikke anvendelse.
                     
                  
               
                     
                        Sverige
                     
                  
                  
                     
                          186
                     
                  
                  
                     
                  
                  
                     
                        Artikel 4 i forordning (EF) nr. 847/96 finder ikke anvendelse.
                     
                  
               
                     
                        Det Forenede Kongerige
                     
                  
                  
                     
                          24
                     
                  
                  
                     
                  
                  
                     
                  
                  
                     
                  
               
                     
                        Alle medlemsstater
                     
                  
                  
                     
                          134
                     
                  
                  
                     
                        (1)
                     
                  
                  
                     
                  
                  
                     
                  
               
                     
                        Unionen
                     
                  
                  
                     
                         3 053
                     
                  
                  
                     
                        (2)
                     
                  
                  
                     
                  
                  
                     
                  
               
                     
                        Norge
                     
                  
                  
                     
                         10 000
                     
                  
                  
                     
                        (2)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ikke relevant
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Danmark, Tyskland, Sverige og Det Forenede Kongerige må ikke udnytte kvoten for "alle medlemsstater", før de har udtømt deres egen kvote. Medlemsstater, der har fået tildelt mere end 10 % af EU-kvoten, må dog slet ikke bruge af den kvote, der er afsat til "alle medlemsstater.
                     
                  
               
                     
                        (2)
                     
                  
                  
                     
                        For fiskeriperioden fra den 20. juni 2020 til den 15. april 2021.
                     
                  
                  
                     
                         
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
               ".
            
            
               Artikel 2 
                  Ikrafttræden og anvendelse
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Artikel 1, stk. 1, litra a), finder anvendelse fra den 1. juli 2020, og litra b) og c) finder anvendelse fra den 1. januar 2020.
            
            
               Artikel 1, stk. 2, finder anvendelse fra den 20. juni 2020.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        
                  http://www.ices.dk/community/advisory-process/Pages/Latest-advice.aspx
                   
               
               
                  
                     (2)
                  1 
                        Rådets forordning (EU) 2020/123 af 27. januar 2020 om fastsættelse for 2020 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 25 af 30.1.2020, s. 1).
               
               
                  
                     (3)
                  
                        Rådets forordning (EU) 2020/900 af 25. juni 2020 om ændring af forordning (EU) 2019/1838, for så vidt angår visse fiskerimuligheder for 2020 i Østersøen og om ændring af forordning (EU) 2020/123, for så vidt angår visse fiskerimuligheder for 2020 i EU-farvande og ikke-EU-farvande (EUT L 207 af 30.6.2020, s. 4).
               
               
                  
                     (4)
                  
                        EUT L 172 af 30.6.2007, s. 4.
               
               
                  
                     (5)
                  
                        Protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side (EUT L 305 af 21.11.2015, s. 3).